இதயமே!….. இடமில்லையா? இந்தக் கேள்வியைக் கேட்கும் போதே இதயத்தில் இடி இறங்கியது போல ஒரு அதிர்வும், நடுக்கமும் ஏற்படும். ஆனால் அதே உணர்வோடும், அதே அதிர்வோடும் உங்கள் பாதம் கடந்த பயணத்தின் பக்கங்களைப் புரட்டிப் பாருங்கள். சில கசப்பான நினைவுகள் உங்கள் கண்முன்னே நிற்கும். “இங்கு இடம் இல்லை” “இங்கு வேலை காலி இல்லை” “இங்கு அமரவோ, யாரும் உணவருந்தவோ கூடாது” என்று விளம்பரத் தட்டிகளை வெளியில் தொங்கப்போட்டு, எண்ணற்ற ஏக்கங்களோடும், எதிர் கால கனவுகளோடும், இறகுகள் இன்றி பறக்கத்துடிக்கும் இளவல்களின் கண்ணுக்குள் ஈட்டியையும், இதயத்தில் நெருப்பையும் வைக்கின்ற நிகழ்வுகள் அல்லவா? இதைவிட இங்கு இதயமே இல்லை என்று எழுதிப் போடடு;விடலாமே. இன்னும் சொல்லப்போனால் சில வீடுகளில் வெளிச்சுவர்களில் “நாய்கள் ஜாக்கிறதை” என்று ஒரு போர்டு போட்டு உள்ளே நாய் இருக்கிறது, என்று மனித உருவில் சத்தமில்லாமல் குரைத்துக் கொண்டே இருப்பார்கள்.